गोपालगंज में तीन जने के मौत
May 15, 2017
गोपालगंज जिला के मीरगंज इलाका में काल्हु अतवार का दिने एगो बारात से लवटत गाड़ी के टक्कर बस से हो गइल. हथुआ थाना क्षेत्र के पेउली गांव से यूपी के देवरिया गइल बारात से लवटत घरी 14 लोग एके बोलेरो में सवार हो के घरे सवटत रहल जब हथुआ-कुसौदी रोड प सेमराव गांव का नियरा सामने से आवत एगो बस टक्कर हो गइल. एह हादसा में दू जने के मौत हो गइल आ एक दर्जन लोग घवाहिल हो गइल.
एगो दोसरा हादसा में जादोपुर इलाका में बाढ़ बचाव काम में लोगल एगो मजदूर पतहरा बंधा प बालू भरल बोरी डालत घरी गंडक नदी में गिर गइल आ डूबला से ओकर मौत हो गइल. एह हादसा का बाद ओह काम में लागल ठेकेदार के मुंशी आ बाकी कर्मचारी मौका से फरार हो गइलें.
bho_Deva tgl_Latn bho_Deva bho_Deva